Елшица
Елшица е село в Южна България. То се намира в община Панагюрище, област Пазарджик. Старото име на селото е Арнауткьой или Арбанаси и вероятно е основано от православни албански заселници.

География 
Село Елшица се намира в планински район.

Елшица е село, разположено сред най-южните разклонения на Същинска Средна гора. В неговия район се е добивала медна и пиритна руда. Подземният добив на руди е започнал през 1936 г., а от 1999 г. мината е ликвидирана. Във фабриката към ликвидираната мина Елшица, закупена от КЦМ Пловдив, се обогатява клинкер по специална технология.

Състои се от няколко махали: Малката, Голямата и Дюшек махала. Известни местности в околността са връх Гануница, Богданица, Сереевица и др.

В селото като основни насаждения се отглеждат лозя, череши, лавандула и рози.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Културни и природни забележителности 
Една от културните забележителности в Елщица е паметника в чест на загиналите във войните елшичани в центъра на селото. Има бюст-паметник на Христоско Петров Чуненски (партиен функционер, ятак, учител). Църквата Св. Тройца – осветена през далечната 1862 година. В селото има и езеро познато като “Червеното езеро”, което е придобило червен цвят заради високия брой тежки метали в водите му. През 2023 то става популярна туристическа атракция. Поради високо киселинната и токсичната вода местните съветват да туристите да не посещават езерото. От общината има план езерото да бъде изпразнено до 2026г.

Редовни събития 

Всяка година в селото се организира „Празник на виното“ Местните винари и гостуващи винарски изби представят своята продукция пред жури, което избира „най-хубавото“ вино. Всяка година на Сирни Заговезни се организира празникът „Джумал“.

Други 
Селото има певчески хор, наречен „Звездица Ясногрейница“. Има и певческа група „Дива“, състояща се от 12 жени.

Галерия

Източници 

Села в област Пазарджик
Населени места в община Панагюрище